CELEX: 62022TN0166
Language: hu
Date: 2022-03-30 00:00:00
Title: T-166/22. sz. ügy: 2022. március 30-án benyújtott kereset – Seifert kontra Tanács

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/31
            
         
      2022. március 30-án benyújtott kereset – Seifert kontra Tanács
      (T-166/22. sz. ügy)
      (2022/C 222/52)
      Az eljárás nyelve: német
      
         Felek
      
      
         Felperes: Evgenia Seifert (München, Németország) (képviselő: T. Seifert ügyvéd)
      
         Alperes: az Európi Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló, 2022. február 25-i (EU) 2022/328 tanácsi rendelet 1. cikkének 9. pontját;
               
            
                  —
               
               
                  az Európai Uniót kötelezze az eljárás költségeinek viselésére, beleértve a felperes részéről felmerült költségeket is.
               
            
         Jogalapok és fontosabb érvek
      
      A felperes meglátása szerint az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló, 2022. február 25-i (EU) 2022/328 tanácsi rendelet (1) 1. cikkének 9. pontja az orosz állampolgársága miatt hátrányos megkülönböztetésnek teszi ki, és ezáltal sérti az emberi jogok és alapvető szabadságok védelméről szóló európai egyezmény 8. cikkének (1) bekezdésében foglalt jogaival összefüggésben az emberi jogok és alapvető szabadságok védelméről szóló európai egyezmény 14. cikkét. Mindemellett a Tanács nem hivatkozhat az egyezmény 15. cikkének 1. pontja szerinti szükséghelyzetre, illetve az egyezmény 15. cikkének 3. pontja értelmében vett eltérésre.
      
         (1)  HL 2022. L 49., 1. o.